Oļegs Platonovs

Oļegs Platonovs (Олег Владимирович Платонов; dzimis ) ir Krievijas kosmonauts, lidotājs, majors.

 Dzīves sākums un izglītība 
Oļegs Platonovs piedzima 1986. gada 27. jūnijā Čeļabinskā.

Pēc vidusskolas beigšanas Platonovs iestājās Krasnodaras augstākajā militārajā aviācijas skolā (specialitāte „Gaisa kuģu ekspluatācija un gaisa satiksmes organizācija”), ko pabeidza 2008. gada 18. oktobrī, iegūstot inženiera kvalifikāciju un leitnanta militāro pakāpi.

2016. gada 11. februārī Platonovs ieguva bakalaura grādu Tālo Austrumu Federālajā universitātē, specializējoties valsts un pašvaldību pārvaldē.

 Militārais dienests 
2008. gada oktobrī Oļegs Platonovs kā lidotājs sāka dienestu Krievijas Gaisa spēkos aviācijas eskadriļas aviācijas posmā Piejūras novada Artjomā.

2014. gada februārī Platonovs tika iecelts par 22. gvardes iznīcinātāju aviācijas pulka aviācijas eskadriļas komandieri un ieguva gvardes majora militāro pakāpi. Viņš lidoja ar lidmašīnām Su-27, Su-30, Su-35, piedalījās Sīrijas pilsoņu karā.

 Kosmiskā karjera 
2017. gada 14. martā Oļegs Platonovs pieteicās Jurija Gagarina Kosmonautu sagatavošanas centra 2. atklātajam iesaukumam kosmonautu nodaļā.
Platonovs izturēja atlasi, un 2018. gada 10. augustā viņu apstiprināja par kosmonautu kandidātu.

2018. gada 16. novembrī Platonovs tika pārcelts uz Jurija Gagarina Kosmonautu sagatavošanas centru, uzņemts kosmonautu grupā un uzsāka vispārējo kosmonauta apmācību.
2019. gada augustā viņš izgāja niršanas apmācību Krievijas Ārkārtas situāciju ministrijas Noginskas glābšanas centrā, 30. augustā veiksmīgi nokārtoja eksāmenu un ieguva kvalifikāciju "ūdenslīdējs".
2020. gada 25. novembrī Platonovs nokārtoja valsts eksāmenu pēc vispārējā kosmosa mācību kursa pabeigšanas, un 2. decembrī viņam piešķīra kosmonauta izmēģinātāja kvalifikāciju.

2022. gada 20. janvārī Kosmonautu atlases starpresoru komisija Oļegu Platonovu apstiprināja SKS 70. ekspedīcijas pamatapkalpē. Saistībā 2022. gada 15. decembrī notikušo ar avāriju kosmosa kuģa Sojuz MS-22 termoregulācijas sistēmā, Sojuz MS-23 tika palaists 2023. gada 24. februārī bezpilota režīmā, savukārt tā pamata un dublieru apkalpe tika norīkota lidojumam ar Sojuz MS-24.
Vēlāk, saistībā ar Baltkrievijas kosmonautes plānoto lidojumu kosmosā, Platonova apkalpe tika pārcelta uz SKS 72. ekspedīciju ar startu kosmosa kuģī Sojuz MS-26. Viņš trenējās arī kā Sojuz MS-24 dublieru apkalpes loceklis. 2023. gada 15. augustā tika paziņots, ka galvenā medicīniskā komisija ieteica Oļegu Platonovu izslēgt no Soyuz MS-24 rezerves apkalpes un līdz ar to no Soyuz MS-26 pamatapkalpes.

2024. gada 21. augustā Platonovu apstiprināja par SKS 74. ekspedīcijas pamatapkalpes lidojuma inženieri.
2025. gada februārī viņu apstiprināja ASV kosmosa kuģa SpaceX Crew-11 pamatapkalpē, kā arī SpaceX Crew-10 rezerves apkalpē.

Oļega Platonova pirmais kosmiskais lidojums sākās 2025. gada 1. augustā, ar kosmosa kuģi SpaceX Crew-11 dodoties uz Starptautisko kosmosa staciju. Viņš bija 73. un 74. ekspedīcijas lidojuma inženieris. Uz Zemes atgriezās 2026. gada 15. janvārī.

Kosmisko lidojumu kopsavilkums:
 Kosmosa kuģis Starta datums Nolaišanās datums Apkalpes biedri Pozīcija Ilgums Piezīmes 1. SpaceX Crew-11   Zena KārdmenaKimija JuiMaikls Finks Misijas speciālists 166 d 16 h 57 min SKS-73, SKS-74

 Ārējās saites 

 Платонов Олег Владимирович ФГБУ "НИИ ЦПК имени Ю.А.Гагарина", 
 Олег Владимирович Платонов astronaut.ru, 

Kategorija:Krievijas kosmonauti